《上茶使赵伯川》
宋代·度正

几年题笔决文围，妙手元堪补衮衣。
不讦不谀持正大，能经能济洞几微。
天高且作茶星现，地迥行亲海月辉。
万岁池塘神兴逸，总教西子赋东归。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。